Държавен вестник, бр. 80, 2013 г., стр. 35

БРОЙ  80	
Д Ъ Р Ж А В Е Н  В Е С Т Н И К 	
СТР.  35  
2. правила за контрол и приемане на 
строителството на земната основа, сгради, 
съоръжения и инсталации съгласно ЗУТ и в 
съответствие с изискванията на Наредба № 3 
от 2003 г. за съставяне на актове и протоколи 
по време на строителството (ДВ, бр. 72 от 
2003 г.);
3. съществени изисквания, процедури за 
оценяване на съответствието със съществе­
ните изисквания и начини за удостоверяване 
на съответствието съгласно наредбите по 
чл. 7 на Закона за техническите изисквания 
към продуктите (ЗТИП) и изискванията за 
устройство и безопасна експлоатация на съ­
оръженията с повишена опасност съгласно 
наредбите по чл. 31 ЗТИП;
4. здравни норми;
5. норми за допустими емисии и за качество 
на околната среда;
6. техническите правила и норми за оси­
гуряване на безопасността при пожар.
Чл. 7. (1) Съгласуването и одобряването 
на проектите на депата и на съоръженията 
и инсталациите за оползотворяване и обез­
вреждане по глава трета се извършват при 
условията и по реда на глава осма, раздел II 
ЗУТ, при отчитане на условията в решението 
по ОВОС, издадено по реда на глава шеста, 
раздел III от ЗООС.
(2) Изграждането на депата и на съоръже­
нията и инсталациите за оползотворяване и 
обезвреждане на отпадъци по глава трета се 
извършва по реда на част трета „Строителство“ 
(глави девета, десета и единадесета) от ЗУТ 
след издаване на разрешение за строеж по 
реда на глава осма, раздел III от ЗУТ и при 
спазване на условията на чл. 9, ал. 1 и 2 ЗУО.
(3) За съоръжения и инсталации за опол­
зотворяване и обезвреждане на отпадъци, 
попадащи в обхвата на приложение № 4 на 
ЗООС, наличието на издадено комплексно 
разрешително е условие за издаване на разре­
шение за строеж, с изключение на инсталации 
и съоръжения, за които е завършила проце­
дура по ОВОС с решение, потвърждаващо 
прилагането на най-добрите налични техники, 
в съответствие с чл. 99а ЗООС.
(4) След изграждането на депата, съоръ­
женията и инсталаците за оползотворяване и 
обезвреждане на отпадъци и преди въвежда­
нето им в експлоатация се изготвя технически 
паспорт на строежа съгласно изискванията 
на Наредба № 5 от 2006 г. за техническите 
паспорти на строежите (ДВ, бр. 7 от 2007 г.).
Чл. 8. (1) Приемането и въвеждането в 
експлоатация на депата и на съоръженията 
и инсталациите за оползотворяване и обез­
вреждане на отпадъци по глава трета се из­
вършват при условията и по реда на чл. 177 
ЗУТ, Наредба № 2 от 2003 г. за въвеждане в 
експлоатация на строежите в Република Бъл­
гария и минимални гаранционни срокове за 
изпълнени строителни и монтажни работи, 
съоръжения и строителни обекти (ДВ, бр. 72 
от 2003 г.) и Наредба № 5 от 2006 г. за техни­
ческите паспорти на строежите.
(2) Наличието на издадено разрешение 
или регистрационен документ за извършване 
на дейности с отпадъци или на комплексно 
разрешително е условие за въвеждане в екс­
плоатация на съответното съоръжение или 
инсталация по реда на чл. 177 ЗУТ.
Г л а в а  в т о р а
ДЕПА ЗА ОТПАДЪЦИ
Раздел I
Общи изисквания към депата
Чл. 9. (1) С тази глава се определят изис­
кванията за проектиране, изграждане, експло­
атация и закриване на депата за отпадъци, 
включително:
1. мерките, процедурите и изискванията 
за предотвратяване или намаляване във въз­
можно най-висока степен на отрицателното 
въздействие на депата през целия им жизнен 
цикъл върху околната среда и в частност върху 
подземните и повърхностните води, почвата 
и въздуха, както и за ограничаване на пар­
никовия ефект и риска за човешкото здраве;
2. техническите правила и норми за про­
ектиране и изграждане на депата.
(2) Разрешението за извършване на дейности 
с отпадъци или комплексното разрешително 
се издава при условие, че са спазени изис­
кванията по ал. 1.
Чл. 10. (1) Всяко депо се класифицира в 
един от следните класове:
1. депо за опасни отпадъци;
2. депо за неопасни отпадъци;
3. депо за инертни отпадъци.
(2) В случаите, когато на една площадка 
са обособени участъци и/или клетки за де­
пониране на повече от един вид отпадъци 
(опасни, неопасни и инертни), участъците 
и клетките се класифицират съгласно ал. 1 
като отделни подобекти и за депониране на 
различни видове отпадъци.
Чл. 11. (1) Изискванията на чл. 14, чл. 17 – 21, 
чл. 34, ал. 1, т. 1 и 2, чл. 36, т. 1 – 4 с изключе­
ние на т. 2, буква „б“, чл. 37, ал. 1, т. 3, чл. 40, 
ал. 1, т. 1, чл. 41 и приложение № 3, раздели 
3 – 5 не се прилагат за:
1. депа за неопасни или инертни отпадъци, 
разположени на острови, които са с общ капа­
цитет до 15 000 тона или с годишен капацитет 
до 1000 тона, в случай че депото е единствено 
и е определено само за депониране на отпа­
дъците, образувани на съответния остров;
2. депа за неопасни или инертни отпадъ­
ци, разположени в изолирани урбанизирани 
територии, когато депата са предназначени 
за депониране единствено на отпадъци, об­
разувани от тези територии.